  Майя Бывальцева Удмуртилэн тӧроез Александр Бречалов йӧскалык политикая министрез юнматон сярысь пуктэтэз кинюртӥз. Кызьы ивортэмын вал азьвылгес, со интыуже кыле Лариса Буранова, со удысэтэн 2014-тӥ арысен кивалтэ. 2017-тӥ арын 10-тӥ коньывуонысен Удмурт Элькунлэн Тӧроезлэн ужоскетъёсыз мынытозь Удмурт Элькунысь йӧскалык политикая министре Лариса Николаевна Бурановаез юнматоно Удмуртилэн тӧроезлэн пуктэтэз (№ 339, 9-тӥ коньывуон 2017-тӥ ар)Тодэ вайытом, Лариса Буранова интыужаз кылёз шуыса 26-тӥ куарусёнэ ивортӥз Удмуртиысь кивалтэтлэн тӧроез Ярослав Семёнов. Солэн верамезъя, «со аслэсьтыз пайдалыксэ, ужпумез мур валамзэ но профессионализмзэ одӥг полэ гинэ ӧз возьматы ни». ВАТСАН Буранова Лариса Николаевна.  Вордӥськиз Ижкарын 3-тӥ оштолэзе 1969-тӥ арын. 1991-тӥ арын Удмурт кун университетэз «История» ӧнеръя йылпумъяз, 1998-тӥ арын — Удмурт кун университетысь «Этнология, этнография, антропология» ӧнеръя аспирантураез, 1999-тӥ арын — Россиысь кун службая академиез «Государственное и муниципальное управление» ӧнеръя.  1991–1995 аръёсы — Алнаш ёросысь Асан школаын историяя дышетӥсь;  1995-тӥ арын — Ижкарысь 56 номеро школа-гимназиын педагог-организатор, кивалтӥсьлэн визьнодан ужъя воштӥсез;   1995–1999 аръёсы — Удмурт Элькун Кивалтэт бордын ужась Йӧскалык ужъёсъя комитетысь валтӥсь ӧнерчи;  1999–2001 аръёсы — Удмурт Элькунысь Йӧскалык политикая министерствоысь этнокультураез азинтон ёзэтлэн кивалтӥсез;   2001–2008 аръёсы — Удмурт Элькунысь йӧскалык политикая министрлэн воштӥсез;  2008–2014 аръёсы — Удмурт Элькунысь йӧскалык политикая министрлэн нырысетӥ воштӥсез:  2014-тӥ арын — Удмурт Элькунысь йӧскалык политикая министрлэсь ужзэ быдэсъясь;  2014–2017 аръёсы — Удмурт Элькунысь йӧскалык политикая министр;  2017-тӥ арын оштолэзь-коньывуон — Удмурт Элькунысь йӧскалык политикая министрлэсь ужзэ быдэсъясь. Тегъёс: Политика Удмуртия йӧскалыкполитикаяминистерство ЛарисаБуранова АлександрБречалов  